Diari Oficial de la Generalitat Valenciana


Sumari del DOGV 8856, del 14-07-2020 (2020/5353)

RESOLUCIÓ d'1 de juliol de 2020, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'un immoble de 3.595 metres quadrats de superfície situat a la partida del Llombo, a Ontinyent, amb destinació a la construcció d'una nova seu judicial a la localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8856

Data del DOGV
:   14-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5353


Data del document
:   01-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 de juliol de 2020, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'un immoble de 3.595 metres quadrats de superfície situat a la partida del Llombo, a Ontinyent, amb destinació a la construcció d'una nova seu judicial a la localitat. [2020/5353]  
L'Ajuntament d'Ontinyent, mitjançant el Decret 154/2020, de 24 de gener, va aprovar incoar les actuacions amb vista a la mutació demanial d'una parcel·la a favor de la Generalitat, amb destinació a la construcció d'una nova seu judicial a Ontinyent.  
La sotssecretària de la Conselleria de Justícia, Interior i Administració Pública, mitjançant un escrit de 5 de març de 2020, va proposar l'inici d'actuacions necessàries per a l'acceptació de la cessió.  
L'Ajuntament d'Ontinyent, en acord plenari de 15 d'abril de 2020, va ratificar el Decret 871/2020, de 25 de març, del regidor delegat de l'Àrea de Territori i Serveis Municipals, i va aprovar la cessió gratuïta a la Generalitat, mitjançant mutació demanial, d'un immoble de 3.595 m² de superfície siti a la partida del Llombo, a Ontinyent, amb destinació a la construcció d'una nova seu judicial en la localitat.  
La cessió s'efectuà segons el que es disposa en l'article 37 de la Llei 14/2003, de 10 d'abril, de patrimoni de la Generalitat, i la disposició addicional onze de l'esmentada llei que regula la mutació demanial. Segons aquest article 37: «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquestes quan resulten necessàries per al compliment de les seues finalitats. L'Administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'Administració transmitent, integrant-se en un patrimoni amb totes les seues pertinences i accessions.»  
L'article 44 de la Llei 14/2003, de 10 d'abril, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa duu implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic administració de justícia i adscrit a la Conselleria de Justícia, Interior i Administració Pública, a qui en correspon l'administració, defensa i conservació.  
En conseqüència, d'acord amb els esmentats articles de la Llei 14/2003, de 10 d'abril, de patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, mitjançant mutació demanial, realitzada per l'Ajuntament d'Ontinyent de l'immoble de 3.595 m² de superfície, dins del qual existeix construïda una nau industrial, situat a la partida del Llombo, a Ontinyent, que limita: nord, avinguda del Llombo; sud, terres de Francisca Ferrero Asensi i hereus de Francisco Bas Cerdà; oest, terres de Vicente Sempere Tormo i José Delgado de Molina, i est, carrer Rafael Sanchis Seguí.  
Consta inscrit en el Registre de la Propietat d'Ontinyent en el tom 670, llibre 384, foli 37, finca 3143, inscripció 9a.  
Referència Cadastral: 0131308XP6543U6694RA  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Ontinyent s'efectua amb la condició de destinar la parcel·la a la construcció de la nova seu judicial d'Ontinyent; la Generalitat mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions.  
  
Tercer  
L'Ajuntament d'Ontinyent es compromet a facilitar l'obtenció de les autoritzacions pertinents per a efectuar les obres necessàries d'adequació i funcionament d'acord amb la normativa reguladora.  
  
Quart  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic d'administració de justícia i adscrit a la Conselleria de Justícia, Interior i Administració Pública a qui correspon les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Cinqué  
Notificar aquesta resolució a l'ajuntament cedent i també a la Conselleria de Justícia, Interior i Administració Pública, i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte en el termini de dos mesos comptats des que l'administració requirent l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 1 de juliol de 2020.- El conseller d'Hisenda i Model Econòmic: Vicent Soler i Marco.